LOGO SCG TRANSPARENT

ข่าวประชาสัมพันธ์

**Q-CHANG จัดงาน “I AM Q-CHANG FAIR 2024” เชื่อมสัมพันธ์ช่างในแพลตฟอร์ม**

**สร้างการรับรู้เป้าหมาย ผนึกกำลังเติบโตไปด้วยกัน**



**Q-CHANG (คิวช่าง) ศูนย์รวมช่างคุณภาพและบริการดูแลบ้านครบวงจร จัดงาน “I AM Q-CHANG 2024 ครั้งยิ่งใหญ่รวมช่างใจสั่งมา” เชื่อมสัมพันธ์ทีมช่างในแพลตฟอร์ม พร้อมสร้างการรับรู้เป้าหมาย เพื่อเติบโตต่อเนื่องไปด้วยกัน ตามพันธกิจของ Q-CHANG ในการเป็นแบ็กอัป (Back Up) ที่แข็งแกร่งให้กับทีมช่างเพื่อ “ชีวิตทุกวันช่างง่าย” อีกทั้งในปีนี้ Q-CHANG ได้มอบทุนการศึกษาให้กับบุตรหลานของช่างผู้มีความมุ่งมั่น เพื่อสนับสนุนการพัฒนาความรู้และทักษะด้านต่าง ๆ โดยมีเป้าหมายเพื่อสร้างโอกาสทางการศึกษาและเสริมสร้างความมั่นคงในอนาคตให้กับครอบครัวของทีมช่าง**

งาน “I AM Q-CHANG FAIR 2024 ครั้งยิ่งใหญ่รวมช่างใจสั่งมา” จัดขึ้นเมื่อเดือนพฤศจิกายนที่ผ่านมา มีช่างและแม่บ้านในแพลตฟอร์มเข้าร่วมงานกว่า 700 คน ภายในงานอัดแน่นด้วยกิจกรรมที่มุ่งเน้นการเชื่อมความสัมพันธ์และสร้างการรับรู้เป้าหมายร่วมกัน ตอกย้ำความแข็งแกร่งของเครือข่ายช่างระดับประเทศ อาทิ การประกาศรางวัลช่างดีเด่นประจำปี หรือ “ช่างฮีโร่” โดย Q-CHANG ได้มอบเสื้อเกียรติยศและประกาศนียบัตรเชิดชูเกียรติแก่ช่างที่มีผลงานยอดเยี่ยมและเป็นส่วนหนึ่งของแรงขับเคลื่อนสำคัญที่ช่วยให้ Q-CHANG บรรลุวัตถุประสงค์และเติบโตอย่างต่อเนื่องตลอด 6 ปีที่ผ่านมา โดยปัจจุบันมีจำนวนผู้ใช้บริการกว่า 300,000 ราย สร้างยอดขายสะสมมากกว่า1,200 ล้านบาท

นอกจากนี้ ในงานดังกล่าว Q-CHANG ยังได้มอบทุนการศึกษาจำนวน 9 ทุน ครอบคลุมตั้งแต่ระดับประถมศึกษาจนถึงอุดมศึกษา แก่บุตรหลานช่างผ่านโครงการ “Young Q-CHANG” เพื่อสนับสนุนเยาวชนของทีมช่างให้ก้าวหน้าด้านการศึกษา สอดคล้องกับความตั้งใจของ Q-CHANG ที่ต้องการสนับสนุนสวัสดิการต่าง ๆ เพื่อสร้างรายได้ สร้างความมั่นคง และเสริมสร้างความเชื่อมั่นให้แก่ช่างผู้ให้บริการในแพลตฟอร์มของ Q-CHANG โดยมุ่งหวังให้ช่างสามารถปฏิบัติงานได้อย่างมั่นใจและมีประสิทธิภาพ เสริมให้ชีวิตทุกวันช่างง่าย โดย Q-CHANG พร้อมเป็นแบ็กอัปคอยช่วยเหลือช่างและแม่บ้านในทุกสถานการณ์

Q-CHANG มุ่งหวังว่า งาน “I AM Q-CHANG” จะช่วยเสริมสร้างความสัมพันธ์ที่แน่นแฟ้นและยั่งยืนระหว่างบริษัทฯ และช่างผู้เชี่ยวชาญทั่วประเทศ โดยการจัดงานในครั้งนี้ถือเป็นการยกระดับคุณภาพชีวิตของช่างอย่างมีประสิทธิภาพ และยังเป็นโอกาสสำคัญในการส่งเสริมการพัฒนาทักษะที่จำเป็นในยุคปัจจุบัน อาทิ ทักษะด้าน Soft Skills, Hard Skills และ Business Skills เพื่อให้สามารถตอบสนองต่อความต้องการของช่างที่มีคุณภาพในสภาพแวดล้อมการทำงานที่เปลี่ยนแปลงอย่างรวดเร็ว และตอบโจทย์ความต้องการของอุตสาหกรรมในปัจจุบันได้อย่างครบถ้วน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*